open-index/open-wikipedia-markdown huggingface dataset:
Helge Ukkola

**Helge Väinö Ukkola** (30. syyskuuta 1921 Valkeakoski – 30. elokuuta 1993 Helsinki) oli suomalainen pappi, teologian ja filosofian tutkija sekä sotakirjailija.

Ukkola opiskeli teologiaa ja filosofiaa väitellen tohtoriksi 1961. Väitöskirjan aiheena oli ihmisen ongelma Søren Kierkegaardin ajattelussa.

Ukkola toimi käytännöllisen filosofian dosenttina Tampereen yliopistossa.

## Teoksia
* *Tottelimme taivaallista näkyä : tunnetut nuorisotyöntekijät kertovat* ; toim. V. Laurila, Helge Ukkola. Kirkon nuoriso, Helsinki 1949 
* *Huonommuudentunto ja sen voittaminen*. Kirkon nuoriso, Helsinki 1950
* *Eksistoiva ihminen : ihmisen ongelma Søren Kierkegaardin ajattelussa*, väitöskirja. Suomalaisen teologisen kirjallisuusseuran julkaisuja 71. Kuopio 1961
* *Lähimmäisenrakkaus Søren Kierkegaardin ajattelussa*. Suomalaisen teologisen kirjallisuusseuran julkaisuja 75. Kuopio 1964
* *Silmät luotuina Kristukseen : mietteitä ja sanomaa*. Suomen kirkon sisälähetysseura, Helsinki 1966
* *Uskon maailma : Tutkielmia systemaattisen teologian alalta*. Teologisen tutkimusseuran julkaisuja 1. Helsinki 1967
* *Iskevän kiilan matkassa Syväriltä Ylimuonioon*. Alea-kirja, Helsinki 1971
* *Romantiikan vanavedessä : eksistentialismi : ekspressionismi : kulttuurihistoriallinen tutkimus*. Acta Universitatis Tamperensis. Ser. A, vol. 51. Tampereen yliopisto, Tampere 1973
* *[[Antti J. Pietilä]] kulttuuri- ja yhteiskunta-arvostelijana Vartijassa 1918-1932 : 1*. Teologisen tutkimusseuran julkaisuja 4. Tampere 1974
* *Näkökohtia kulttuurihistorian tehtävästä ja menetelmästä 1*. Teologisen tutkimusseuran julkaisuja 5. Tampere 1975
* *[[Henrik Hartmanninpoika]] - Sääksmäen kirkkoherra, Turun tuomiorovasti ja piispa*. Teologisen tutkimusseuran julkaisuja 6. Tampere 1976
* *Ajatus, usko ja historia*. Teologisen tutkimusseuran julkaisuja 7. Tampere 1978
* *Kulttuurihistorian tehtävästä ja menetelmästä 2, Kirkkohistorian tutkimuksesta*. Teologisen tutkimusseuran julkaisuja 8. Helsinki 1979
* *Ihmisestä on kysymys : filosofisen antropologian peruskysymyksiä*. Acta Universitatis Tamperensis. Ser. A, vol. 150. Tampereen yliopisto, Tampere 1983

## Suomennoksia
* Leif Grane : *Luther ennen luterilaisuutta : [[Martti Luther]]in ajattelun vaiheita vuoteen 1525* ; tanskan kielestä suom. Helge Ukkola. Kirjapaja, Helsinki 1978 (alkuteos *Protest og konsekvens*)

## Lähteet
*  Kirjallista elämää Valkeakoskella ja Sääksmäellä : Helge Ukkola 
* Janne Kylliäinen : Kierkegaard: Reseptio maailmalla ja Suomessa, filosofia.fi 30.6.2010 
* Jon Stewart : Kierkegaard's International Reception : Northern and Western Europe, Ashgate Publishing, Ltd., 2009, Ukkolasta sivut 206-208 (Google kirjat)
Nämdö

**Nämdö** on saari ja entinen kunta Ruotsissa. Alue kuuluu Tukholman lääniin, Södermanlandin maakuntaan ja Värmdön kuntaan. Entiseen kuntaan kuuluivat Nämdön saaret lisäksi Nämdöfjärdenin itäpuolella sijaitsevat pienemmät saaret. Saarella sijaitsee Nämdön kirkko.

Nämdön pitäjä erotettiin Österhaningen pitäjästä viimeistään vuonna 1607. Vuoden 1862 kuntauudistuksessa pitäjän kirkolliset tehtävät siirtyivät Nämdön seurakunnalle ja maalliset tehtävät Nämdön maalaiskunnalle. Maalaiskunta liitettiin vuoden 1952 kuntauudistuksessa Djurön maalaiskuntaan, joka vuonna 1974 liitettiin Värmdön kuntaan. Seurakunta liitettiin vuonna 2002 Djurön, Möjan ja Nämdön seurakuntaan.
J. K. Klemola

**Juho Kalervo (J. K.) Klemola** (21. maaliskuuta 1893 Loimaa – 14. joulukuuta 1983 Lappeenranta) oli suomalainen lääkäri ja muistelmakirjailija. 

## Henkilöhistoria ja ammattiura
Klemolan vanhemmat olivat Sääksmäen Kärjenniemestä kotoisin ollut kansakoulunopettaja Johan August Klemola ja valkeakoskelainen Siina Pastell. Perhe asui Vanajan Kankaantaan kylässä. Klemola kävi koulua Hämeenlinnassa, päästen ylioppilaaksi Hämeenlinnan lyseosta 1912. Lääketieteen lisensiaatiksi Klemola valmistui 1921. Klemola toimi lääkärinä usealla eri paikkunnalla, muun muassa Lappeenrannana kaupunginlääkärinä ja sairaalan ylilääkärinä. Sotavuosina 1939–1944 Klemola toimi kenttäsairaalan lääkärinä muun muassa Kiestingissä, samoin kuin pataljoonan ja sotasairaalan lääkärinä. Sotilasarvoltaan hän oli lääkintämajuri (1943).

Klemolan puoliso vuodesta 1921 oli sairaanhoitaja Elma Maria Lindell, perheeseen syntyi kolme lasta. Klemola kuoli vuonna 1983 ja hänet on haudattu Sääksmäellä Sääksmäen hautausmaalle.

## Teoksia
Eläkkeelle jäätyään Klemola asui Kärjenniemessä sijainneessa Koivuniemen huvilassa. Hän kirjoitti kolme muistelmateosta 1960- ja 1970-lukujen vaihteessa ja myöhemmin ilmestyi vielä neljäs teos:
* *Lääkärin elämäntaipaleelta*. WSOY 1966
* *Kahden tulen välissä*. Karisto 1970
* *Kenttäsairaalan lääkäri*. Karisto 1971
* *Lääkärioloneuvos muistelee*. Karjalan kirjapaino, Lappeenranta 1980

## Lähteet
Naamiokuparisorsa

**Naamiokuparisorsa** (*Nomonyx dominicus*) on sorsalintu.

## Levinneisyys
Naamiokuparisorsaa esiintyy laajalla alueella Väli- ja Etelä-Amerikassa. Sitä tavataan Yhdysvaltain eteläosista Argentiinaan asti. Sen kannaksi on arvioitu 50&nbsp;000–499&nbsp;999 yksilöä. Laji on luokiteltu elinvoimaiseksi.

## Lähteet
Möja

**Möja** on saari ja entinen kunta Ruotsissa. Se kuuluu Tukholman lääniin, Uplannin maakuntaan ja Värmdön kuntaan. Entiseen kuntaan kuuluu Möjan saaren lisäksi muitakin lähisaaria. Saarella sijaitsee Möjan kirkko.

Möjan pitäjä erotettiin vuonna 1638 Värmdön pitäjästä. Vuoden 1862 kuntauudistuksessa pitäjän kirkolliset tehtävät siirrettiin Möjan seurakunnalle ja maalliset tehtävät Möjan maalaiskunnalle. Maalaiskunta liitettiin vuonna 1952 Djurön maalaiskuntaan, joka puolestaan liitettiin Värmdön kuntaan vuonna 1974. Seurakunta liitettiin Djurön, Möjan ja Nämdön seurakuntaan vuonna 2002.
Österhaninge

**Österhaninge** on entinen kunta Ruotsissa. Se kuuluu Tukholman lääniin, Södermanlandin maakuntaan ja Haningen kuntaan. Alueella sijaitsee Österhaningen kirkko. Österhaningessa sijaitsevat Haningen kunnanosat Jordbro, Handen, Brandbergen ja Vendelsö.

Österhaningen pitäjä on syntynyt keskiajalla. Viimeistään vuonna 1607 siitä erotettiin Utön, Nämdön ja Ornön pitäjät sekä Tyresön pitäjä vuonna 1636. Vuoden 1862 kuntauudistuksessa pitäjän kirkolliset tehtävät siirrettiin Österhaningen seurakunnalle ja maalliset tehtävät Österhaningen maalaiskunnalle. Maalaiskuntaan liitettiin vuonna 1952 Dalarön maalaiskunta. Vuonna 1971 Österhaningesta tuli osa nykyistä Haningen kuntaa.
Henrietta Lacks

**Henrietta Lacks** (1. elokuuta 1920 – 4. lokakuuta 1951) oli yhdysvaltalainen nainen, joka kuoli kohdunkaulan syöpään. Ennen hänen kuolemaansa hänen syöpäkasvaimestaan otettiin soluja. Siitä saakka niitä on viljelty solumaljalla, ja ne ovat kasvaneet ja jakautuneet.  Nämä HeLa-solut ovat levinneet ympäri maailman, ja niitä on käytetty apuna kehitettäessä uusia lääkkeitä syöpää vastaan.

## Lacksin elämä
Henrietta Lacks syntyi köyhään mustaan perheeseen Virginiassa. Viidennen lapsensa syntymän jälkeen hän tunsi kipua, joka ilmeni kohdunkaulan syöväksi. Tällöin hän asui Baltimoren kaupungissa Marylandissa. Diagnoosi tehtiin Johns Hopkinsin yliopiston sairaalassa, missä hoidettiin mustia ihmisiä. Syöpäsoluista otettiin soluja tutkimuskäyttöön hänen tietämättään. Lacks kuoli 31-vuotiaana Johns Hopkinsin sairaalassa ja hänet haudattiin nimettömänä synnyinseudulleen Cloverin kaupunkiin Virginiassa.

## HeLa-solujen tutkimus
Lacksista otettu solulinja nimettiin HeLa-soluiksi hänen nimensä mukaan. Pian ne levisivät tutkimuskäyttöön ympäri maailman. Niitä on käytetty apuna syöpähoitojen ja -lääkkeiden kehittämisessä. Niiden avulla on saatu kehitettyä myös muun muassa poliorokote, sekä menetelmä, jolla ensimmäinen koeputkilapsi Louise Brown syntyi. Myös Nobelin lääketieteen palkinnon saanut Harald zur Hausen käytti HeLa-soluja kohdunkaulan syöpää aiheuttavan viruskannan löytämisessä. Vuoteen 2013 mennessä HeLa-soluja on käytetty jo 75&nbsp;000 tutkimuksessa ja lääketehtaat ovat ansainneet niistä kehitetyillä lääkkeillä miljardeja.

## Kirjallisuus ja elokuvat
Vuonna 2010 julkaistiin Rebecca Sklootin kirja *The Immortal Life of Henrietta Lacks*.

Vuonna 2010 HBO ilmoitti tekevänsä elokuvan Lacksin elämästä. Tähän projektiin lähti mukaan myös Oprah Winfrey.
 
## Lähteet
Thirty Three & 1/3

**Thirty Three & 1/3** on George Harrisonin albumi vuodelta 1976. Se oli ensimmäinen Harrisonin oma albumi, jonka hän julkaisi vuonna 1974 perustamallaan Dark Horse Records -levymerkillä.

Albumi sai nimensä paitsi LP-levyn pyörintänopeudesta 33 ⅓ kierrosta minuutissa, myös siitä että George Harrison oli noin 33 vuoden ja 4 kuukauden ikäinen albumin levytysaikoina.
## Kappaleet
Kaikki kappaleet paitsi ”True Love” ovat Harrisonin tekemiä.

#”Woman Don't You Cry for Me” - 3:15
#**Kirjoitettu jo 1969.*
#”Dear One” - 5:08
#”Beautiful Girl” - 3:38
#**Demoversio tästä tehtiin jo albumia [[All Things Must Pass]] varten.*
#”This Song” - 4:11
#**Ironista kommentointia ”My Sweet Lord” -plagiointioikeudenkäynnistä.*
#”See Yourself” - 2:48
#**Kirjoitettu jo 1967.*
#”It's What You Value” - 5:05
#”True Love” (Cole Porter) - 2:34
#”Pure Smokey” - 3:52
#**Harrisonin toinen kunnianosoitus [[Smokey Robinson]]ille.*
#”Crackerbox Palace” - 3:52
#**Crackerbox Palace oli Lord Buckleyn omistama kartano Los Angelesissa.*
#”Learning How to Love You” - 4:15

## Muusikot
Seuraavat tekijät on lueteltu albumin kansiteksteissä.
* George Harrison – laulu, kitarat, syntetisaattori, lyömäsoittimet, taustalaulu
* Tom Scott – saksofoni, huilu, lyricon
* Richard Tee – piano, sähköurut, Fender Rhodes -sähköpiano
* Willie Weeks – basso
* Alvin Taylor – rummut
* Billy Preston – piano, sähköurut, syntetisaattori
* David Foster – Fender Rhodes, klavinetti
* Gary Wright – kosketinsoittimet
* Emil Richards – marimba
Djurö

**Djurö** on saari, entinen kunta ja taajama Ruotsissa. Alue kuuluu Tukholman lääniin, Uplannin maakuntaan ja Värmdön kuntaan. Entisen kunnan alueella sijaitsevat myös Stavsnäsin taajama ja Sandhamnin pientaajama. Vuoden 2010 lopussa Djurön taajamassa oli 967 asukasta.

Djurön pitäjä erotettiin Värmdön pitäjästä vuonna 1683. Vuoden 1862 kuntauudistuksessa pitäjät kirkolliset tehtävät siirrettiin Djurön seurakunnalle ja maalliset tehtävät Djurön maalaiskunnalle. Vindö ja sen lähisaaret liitettiin Värmdöstä osaksi kuntaa vuonna 1926. Vuoden 1952 kuntauudistuksessa kuntaan liitettiin läheiset Möjan ja Nämdön kunnat. Vuonna 1974 Djuröstä tuli osa Värmdön kuntaa. Seurakunta liitettiin vuonna 2002 Djurön, Möjan ja Nämdön seurakuntaan.

Djurössä sijaitsee Djurön kirkko.

## Väestönkehitys

## Lähteet

## Aiheesta muualla
Belpošta

**Belpošta** () eli **Belpočta** () on Valko-Venäjän valtiollinen postilaitos. Belpošta on Valko-Venäjän tasavallan unitaarinen yritys. Yhtiön keskustoimipiste sijaitsee Minskin pääpostin yhteydessä Minskin Itsenäisyyden aukion nurkalla.

Valko-Venäjän postin eli Belpoštan päärakennus on arkkitehtien V. Korol (Владимир А. Коро́ль, 1912–1980) ja A. Duhan (Абрам Г. Духан, 1924–1979) suunnittelema ja se valmistui vuonna 1953.

Valko-Venäjän posti laskee venäläiskroniikkaan pohjautuen alueensa postitoiminnan historian alkaneen jo yli 1120 vuotta sitten.

## Lähteet

## Aiheesta muualla
Patagonianhaapana

**Patagonianhaapana** (*Mareca sibilatrix*) on eteläamerikkalainen sorsalaji.

## Koko ja ulkonäkö
Patagonianhaapana kasvaa 43-54 cm pitkäksi ja painaa 828-939 grammaa. Sillä on mustavalkonen vartalo ja päässä hohtavan vihreä raita joka ulottuu silmistä niskaan.
 
## Levinneisyys
Patagonianhaapanaa tavataan Argentiinassa, Chilessä, Paraguayssa, Uruguayssa ja Brasilian eteläisimmissä osissa.

## Elinympäristö
Patagonianhaapana elää järvillä, soilla ja hitaasti virtaavien jokien varsilla. Se viihtyy tyypillisesti melko avoimessa ympäristössä.

## Lisääntyminen
Patagonianhaapananaaras munii 5-9 munaa, jotka kuoriutuvat 24-26 päivän hautomisen jälkeen. Toisin kuin useimmilla muilla sorsalinnuilla, myös koiras osallistuu poikasten kasvattamiseen.

## Ravinto
Patagonianhaapana syö lähinnä kasviravintoa: ruohoa, siemeniä ja vesikasvien vihreitä osia. Kesäkuukausina sen on nähty syövän myös matoja, toukkia ja kaloja. 

## Lähteet
Tuukka Salonen

**Tuukka Salonen** (s. 27. helmikuuta 1977 Turku) on suomalainen jalkapallovalmentaja ja entinen jalkapalloilija. Hän toimii nykyään juniorivalmennuksen parissa Kanadan Ontariossa.

Salonen pelasi urallaan 54 Veikkausliigan ottelua Turun Palloseurassa vuosina 1996–2000. Sen jälkeen hän edusti useita seuroja Saksan kolmannella ja neljännellä sarjatasolla. Pelaajauransa lopetettuaan Salonen on toiminut muun muassa KFC Uerdingen 05:n reservijoukkueen päävalmentajana sekä suorittanut saksalaisia valmentajakursseja.

## Lähteet
Avaimenperä

**Avaimenperä** on avainnipussa oleva koriste. Sen avulla avaimen voi löytää helpommin, sillä avaimenperä suurentaa avainten yhteistä kokoa. Erilaiset, usein numeroidut avaimenperät auttavat myös erottamaan muuten samannäköiset avaimet toisistaan.

Lisäksi on olemassa ns. avaimenperävalo joka nimensä mukaisesti kulkee muiden avaimien mukana. Nykyisin nämä ovat usein led-toimisia ja kuluttavat vähän tehoa. Pimeänä vuodenaikana kätevöittää esimerkiksi polkupyörän lukon löytämistä.

Tällaisia jos pidetään taskussa tai avainlompakossa edellyttää sitä että paristot tai akut ovat pienikokoisia, siksi onkin tyypillistä että voimanlähteet ovat esim. nappiparistoja.
Runmarö

**Runmarö** on saari Ruotsissa Tukholman saaristossa. Se kuuluu Tukholman lääniin, Uplannin maakuntaan ja Värmdön kuntaan. Ennen Ruotsin kuntauudistuksia saari oli osa Djurön kuntaa.
Desert Rain

**Desert Rain** on romanialaismuusikko ja tuottaja Edward Mayan kolmas single hänen kahden kansainvälisen hitin, "Stereo Loven" ja "This Is My Lifen" jälkeen. Kappale on otettu hänen *The Stereo Love Show *-debyyttialbumilta. Kappale on mukautettu Romanian kansanlaulusta, "Sarba Ciobaneasca:sta". Kappaleelle on tehty myös musiikkivideo, joka julkaistiin YouTube-videopalvelussa 28. joulukuuta 2010.

## Kappaleet
#

## Listasijoitukset

## Lähteet
Unimak

**Unimak** on Aleuttien saariryhmän suurin saari, ja se kuuluu Yhdysvalloille. Sen pinta-ala on 4&nbsp;140 neliökilometriä. 2&nbsp;857 metrin korkuinen Shishaldinin tulivuori on Aleuttien korkein huippu. Se on purkautunut vuonna 2015.
Saarella asui vuonna 2010 tehdyn väestönlaskennan mukaan 35 henkilöä, ja he asuivat False Pass -nimisessä kaupungissa saaren itäpäässä.

## Lähteet

## Aiheesta muualla
Fritz von Unruh

**Fritz von Unruh** (1885–1970) oli saksalainen kirjailija. Hänen kahden näytelmänsä *Ein Geschlecht* ja *Platz* muodostamaa kokonaisuutta pidetään saksalaisen ekspressionismin merkkiteoksena. Myöhemmin hän kirjoitti realistisia kertomuksia ja romaaneja, joita sävyttää moraalinen paatos. Hän asui Ranskassa vuodesta 1932 ja muutti sitten 1940 Yhdysvaltoihin, jossa hän asui vuoteen 1942.

## Lähteet
This Is My Life (Edward Mayan kappale)

**This Is My Life** on romanialaislaulaja ja tuottaja Edward Mayan kappale. Se julkaistiin *The Stereo Love Show*-albumin toisena singlenä hänen kansainvälisen hitin, "Stereo Loven" jälkeen.

## Kappaleet
#

## Listasijoitukset

#### Loppuvuoden listasijoitukset

## Lähteet
Filippiiniensorsa

**Filippiiniensorsa** (*Anas luzonica*) on Filippiineillä elävä sorsalaji. Se on Filippiineillä kotoperäinen laji, ja sen kanta on arviolta 20&nbsp;000-40&nbsp;000 yksilöä.

## Koko ja ulkonäkö
Filippiiniensorsan pää on muuten kanelinruskea, mutta päälaki ja silmän läpi kulkeva raita ovat tummanruskeat. Muualta höyhenpeite on harmaanruskea. Lentävän linnun siivissä näkyy kiiltävä vihreä läikkä, jossa on mustat reunat. Nokka on siniharmaa. Aikuisen linnun pituus on 48–58 senttimetriä.

## Levinneisyys ja elinympäristö
Filippiiniensorsaa tavataan nimensä mukaisesti Filippiineillä. Se elää monenlaisissa kosteikkoympäristöissä, sekä suolaisen että makean veden äärellä, myös siellä missä vesi lilluu metsän siimeksessä kuten mangrovealueilla ja toisaalta myös avomerellä.

## Lisääntyminen
Filippiiniensorsien pesimiskausi ulottuu maaliskuusta marraskuuhun mutta siinä on alueellisia eroja. Vilkkainta pesiminen on heinä-elokuussa. Pari laskee 8–10, joskus jopa 16 munaa. Niitä haudotaan noin 25 päivää.

## Ravinto
Filippiiniensorsat syövät kalaa, äyriäisiä, hyönteisiä, riisiä ja kasvinversoja.

## Lähteet
Hölloch

**Hölloch** on luolasto Keski-Sveitsissä, Schwyzin kantonissa, Muotathalin kunnassa. 

Löydettyjen luolakäytävien ja onkaloiden pituus oli keväällä 2013 yhteensä 201 km. Luolasto sijaitsee noin 10 neliökilometrin alueella 551 – 1&nbsp;490 metrin korkeudessa. Ensimmäiset luolat löytyivät vuonna 1875, kun paikallinen kyläasukas Alois Ulrich selvitti satunnaisten vedenvirtausten alkuperää.

Hölloch sijaitsee karstimaalla, johon tyypillisesti syntyy uurteita ja luolia veden syövyttäessä kallioperän liukenevia aineita. 

## Lähteet
* 

## Aiheesta muualla
*NZZ:n artikkeli 24.4.2011
Rakkauslaulu

**Rakkauslaulu** on Johanna Kurkelan kappale hänen neljänneltä, *[[Hyvästi, Dolores Haze]]* -studioalbumiltaan. Sen julkaisi Warner Music Finland albumin ensimmäisenä singlenä 22. helmikuuta 2010. Kappaleen on sanoittanut Paula Vesala ja säveltänyt Lauri Ylönen. ”Rakkauslaulu” oli menestys, sillä se oli vuoden 2010 kymmenenneksi soitetuin radiokappale, parhaimmillaan sijalla kolme viikkolistalla, ja se pääsi sekä single- että latauslistalla molemmilla 15. sijalle.

## Kappaleet
#

## Listasijoitukset

## Lähteet
Ebba

**Ebba** on naisen etunimi, jonka miespuolinen vastine on Ebbe. Molemmat nimet ovat syntyneet joko lyhentyminä germaanisesta nimestä *[[Eberhard]]*, "pelkäämätön kuin villikarju tai muista *Eber*-alkuisista nimistä, tai toisen selityksen mukaan ne ovat muunnoksia tanskalaisesta nimestä *Esbern* tai *Asbern*, jonka alkuosa viittaa aasa-jumaliin ja loppuosa tarkoittaa karhua.

Digi- ja väestötietoviraston tietojen mukaan nimi Ebba oli Suomessa vuoden 2019 loppuun mennessä annettu 2&nbsp;428 nais­puoliselle henkilölle.  Ebban ja myös Ebben nimipäivä on suomenruotsalaisen kalenterin mukaan 13. lokakuuta.

## Tunnettuja Ebboja

* Ebba Andersson (s. 1997), ruotsalainen maastohiihtäjä
* Ebba Bielke (1570–1618), ruotsalainen valtiopetoksesta teloitettu aatelisnainen
* Ebba Björkbom-Bäckman (1904–1982), suomenruotsalainen runoilija
* Ebba Bohlin (s. 1976), ruotsalainen nykytaiteilija
* Ebba Brahe (1596–1674), ruotsalainen hovineiti, Jakob De la Gardien puoliso
* Ebba Busch, aik. *Ebba Busch-Thor* (s. 1987), ruotsalainen kristillisdemokraattinen poliitikko
* Ebba Haslund (1917–2009), norjalainen kirjailija ja kriitikko
* Ebba Hed (s. 1999), ruotsalainen jalkapalloilija
* Ebba Hermansson (s. 1996), ruotsalainen poliitikko
* Ebba Holgersson (1885–1966), ruotsalainen opettaja ja naisasianainen
* Ebba Hultkvist (s. 1983), ruotsalainen näyttelijä
* Ebba Jacobson-Lilius (1888–1970), suomalainen puhetekniikan ja lausunnan opettaja ja radiokuuluttaja
* Ebba Jungmark (s. 1987), ruotsalainen korkeushyppääjä
* Ebba Lindkvist (1882–1942), ruotsalainen näyttelijä ja elokuvaohjaaja
* Ebba Masalin (1873–1942), suomalainen taidemaalari, piirtäjä ja kuvittaja
* Ebba Munck (1858–1946), Ruotsin prinssi Oscar Bernadotten puoliso
* Ebba Månsdotter Lilliehöök (1529–1603), Raaseporin kreivitär, ruotsalainen ruukinpatruuna ja käskynhaltija
* Ebba-Stina Schalin-Hult (1913–1999), suomalais-ruotsalainen arkkitehti
* Ebba zu Solms-Braunfels (1850–1927), suomalainen nainen, jonka elämään perustuu Päivi Honkakosken satu *Prinsessa Ebba*
* Ebba Sommardahl (1867–1902), suomenruotsalainen runoilija
* Ebba Stenbock (k. 1614), ruotsalainen valtarouva, Klaus Flemingin puoliso
* Ebba Svahn, o.s. From (1915–2006), suomalainen pikajuoksija
* Ebba von Sydow (s. 1981), ruotsalainen toimittaja ja muotibloginpitäjä
* Ebba Thomsen (1887–1973), tanskalainen näyttelijä 
* Ebba Wieder (s. 1998), ruotsalainen jalkapalloilija
* Ebba Witt-Brattström (s. 1953), ruotsalainen kirjallisuudentutkija
* Ebba Östenson (1894–1988), suomalainen RKP:n kansanedustaja

## Kuvitteellisia Ebboja
* Ebba, televisiosarjassa *[[Ebba ja Didrik]]*

## Nimen muita merkityksiä

* EBBA-palkinto, *[[European Border Breakers Awards]]*, muusikoille myönnettävä palkinto
* Ebba Grön, ruotsalainen punk-yhtye

## Lähteet
Kirjopyyfasaani

**Kirjopyyfasaani** (*Galloperdix lunulata*) on aitokanoihin kuuluva kanalintulaji. Sitä tavataan endeemisenä Intiasta.

## Koko ja ulkonäkö
Pituudeltaan kirjopyyfasaani voi kasvaa noin 32 cm pitkäksi ja ruumiinrakenteeltaan se on tukevahko. Sillä esiintyy sukupuolidimorfiaa eli sukupuolet eroavat toisistaan ulkonäöltään. Kirjopyyfasaanikoiras on selästään kastanjanruskea valkoisin pilkuin ja siivistään musta. Pää ja rinta ovat mustat valkoisin täplin ja raidoin. Vatsa on vaalean kellertävä. Lajin naaras on väritykseltään kauttaaltaan ruskea ja sen rinta ja vatsa ovat koirasta vaaleammat.

## Levinneisyys ja elintavat
Kirjopyyfasaania tavataan Intiasta. Sen levinneisyys ulottuu maan eteläosista pohjoisessa aina Rajasthanin ja Länsi-Bengalin osavaltioihin. Lintu liikkuu yksin, pareittain tai pienissä ryhmissä pensaikoissa, kivikkoisilla alueilla ja kuivissa vuorten rinteiden tiheiköissä. Kirjopyyfasaanin ravintoa ovat hedelmät, siemenet ja pienet selkärangattomat eläimet. Pesänsä se rakentaa maahan.

## Lähteet

## Aiheesta muualla
* Laji.fi: Kirjopyyfasaani ''Galloperdix lunulata''
* UniProt: Taxonomy - ''Galloperdix lunulata'' 
* Global Biodiversity Information Facility (GBIF): ''Galloperdix lunulata''
Lidya Chepkurui

**Lidya Chepkurui** (s. 23. elokuuta 1984)  on kenialainen yleisurheilija, jonka päälaji on 3&nbsp;000&nbsp;metrin estejuoksu. Chepkurui saavutti hopeaa 3000 metrin estejuoksussa Moskovan MM-kilpailuissa 2013 ennätysajallaan 9.12,55.  

## Lähteet
* http://www.iaaf.org/athletes/kenya/lidya-chepkurui-263628#personal-bests

### Viitteet
Rasittavat tyttäret

**Rasittavat tyttäret** () on yhdysvaltalainen tilannekomediasarja, jonka ensimmäinen jakso esitettiin Yhdysvalloissa Foxilla 30. marraskuuta 2011. Sarjaa esitettiin kotimaassaan seitsemän jaksoa, kunnes Fox tiedotti sarjan hyllyttämisestä 10. toukokuuta 2012. Jäljelle jääneet kuusi jaksoa esitettiin Australiassa ja Uudessa-Seelannissa. Suomessa sarjan ensimmäinen jakso esitettiin Subilla 24. elokuuta 2013. Suomessa esitettiin kaikki jaksot.

Sarja kertoo kahdesta äidistä, jotka yrittävät estää teini-ikäisiä tyttäriään muuttumasta samanlaisiksi ihmisiksi kuin ne, jotka kiusasivat heitä kouluaikoina. Peloista uhkaa tulla totta, kun tiukassa konservatiiviperheessä kasvanut Annie Watson (Jaime Pressly) huomaa tyttärensä Sophien käyttäytyvän miten haluaa. Ennen ylipainoinen ja epäsuosittu Nikki Miller (Katie Finneran) puolestaan huomaa omasta tyttärestään kasvaneen manipuloivan kakaran. Äidit yrittävätkin kaikin keinoin estää tätä uhkaavaa kehitystä.

## Näyttelijät
### Päähenkilöt

### Sivuhenkilöt

## Jaksot

## Lähteet
Backbone.js

**Backbone.js** on JavaScript-kirjasto joka pohjautuu REST-ohjelmointirajapintaan ja joka käyttää MVP-arkkitehtuuria (*Model-view-presenter*) sovellusten suunnittelussa, sekä Underscore.js-kirjastoa. Backbone.js on kehittänyt Jeremy Ashkenas, sama henkilö joka on kehittänyt myös CoffeeScript-ohjelmointikielen. Backbone.js ensimmäinen versio, versio 0.1.0, julkaistiin 13. lokakuuta 2010.

## Käyttö
Backbone.js kirjasto on käytössä hyvin laajasti, muun muassa seuraavissa projekteissa:

* Airbnb
* BitTorrent.com
* Diaspora
* Digg
* DocumentCloud
* Flixster
* Foursquare
* Groupon Now
* Hulu
* LinkedIn Mobile
* NewsBlur
* Pandora Radio
* Pinterest
* Soundcloud
* Trello
* USA Today.com
* WordPress.com

## Lähteet

## Aiheesta muualla
* Backbone.js virallinen kotisivu
Rhynchosauria

**Rhynchosauria** on sukupuuttoon kuollut triaskaudella elänyt arkosaureille sukua oleva matelijalahko. Lahkon jäsenet olivat tärkeitä maaekosysteemin kasvinsyöjiä ennen kasveja syövien dinosaurusten, kuten linnunlantioisten, ilmestymistä.

## Ominaisuudet ja esiintyminen
Rhynchosaureilla oli papukaijamainen nokka ja osalla niistä oli myös suuret kynnet takajaloissa joita saatettiin käyttää kaivamiseen. Rhynchosaurien hampaat olivat erilaiset kuin monilla muilla matelijoilla. Niillä oli paljon pieniä hampaita useassa rivissä ylä ja alaleuassa, mutta pienuudestaan huolimatta hampaat olivat tiukasti kiinni leuassa rhynchosaureille ainutlaatuisella hyvin tiiviistä luusta koostuvalla rakenteella.

Hampaat muodostivat levymäisen pinnan kasviaineksen leikkaamiseen ja murskaamiseen. Rhynchosaurit eivät myöskään korvanneet menetettyjä hampaitaan samoin kuin muut matelijat, vaan hampaan kuluttua pois ruoka leikattiin leukaa itseään vasten. Lisäksi uusia hampaita kehkeytyi suun taakse eläimen kasvaessa.

Ensimmäiset rhynchosaurit ilmestyivät triaskauden alkupuolella. Ne olivat alle metrin mittaisia ja niiden pää oli kapea kiilamainen. Myöhemmät muodot kuten *[[Hyperodapedon]]* kuitenkin kasvoivat jo kahden metrin pituisiksi ja niiden kallo oli leveämpi kuin se oli pitkä. Silmät sijaitsivat lähellä toisiaan lähellä nokan yläosaa. Rhynchosaurien leukalihakset olivat suuret ja niiden alaleuka sopi yläleuassa olevaan syvennykseen, mikä antoi niille linkkuveitsen sulkemista muistuttavan premismekanismin. Kaikki rhynchosaurit hävisivät triaskauden joukkotuhossa.

## Luokittelu
*Luokka: Reptilia/Sauropsida (matelijat)
**Alaluokka: Diapsida (diapsidit)
***Osaluokka: Archosauromorpha
****Lahko: **Rhynchosauria**
*****Suku: *[[Ammorhynchus]]*
*****Suku: *[[Bentonyx]]*
*****Suku: *[[Fodonyx]]*
*****Suku: *[[Howesia]]*
*****Suku: *[[Mesodapedon]]*
*****Suku: *[[Mesosuchus]]*
*****Suku: *[[Otischalkia]]*
*****Suku: *[[Rhynchosaurus]]*
*****Suku: *[[Stenaulorhynchus]]*
*****Suku: *[[Supradapedon]]*
*****Alaheimo: Hyperodapedontinae
******Suku: *[[Hyperodapedon]]*
******Suku: *[[Isalorhynchus]]*
******Suku: *[[Teyumbaita]]*

### Fylogenia
Muokattu tutkimusten Langer *et al*. (2010) ja Langer & Schultz (2000) pohjalta:

## Lähteet

## Aiheesta muualla
*Palaeos.com, Archosauromorpha: Rhynchosauria, Rhynchosaurs 
*Mikko's Phylogeny Archive, †Rhynchosauria - rhynchosaurs
Madagaskarinsorsa

**Madagaskarinsorsa** (*Anas melleri*) on Madagaskarilla kotoperäinen sorsalaji.

## Ulkonäkö
Madagaskarinsorsa on suurehko ruskeankirjava sorsalintu, jonka siivissä on vihreä, valkosella reunustettu läikkä.  Aikuinen lintu on 55–68 cm pitkä.

## Levinneisyys
Madagaskarinsorsaa tavataan vain Madagaskarin itä- ja pohjoisosien ylänköalueilla.
 

## Lähteet
Hellen Onsando Obiri

**Hellen Onsando Obiri** (s. 13. joulukuuta 1989) on kenialainen keskimatkojen juoksija ja kestävyysjuoksija. Hän on maailmanmestari ja olympiamitalisti.

Obiri sijoittui 1&nbsp;500 metrillä kymmenenneksi Daegun MM-kilpailuissa 2011. Istanbulin MM-hallikilpailuissa 2012 hän voitti kultaa 3&nbsp;000 metrillä ajalla 8.37,16. Lontoon olympialaisissa 2012 hän sijoittui 1&nbsp;500&nbsp;metrillä kahdeksanneksi. Moskovan MM-kilpailuissa 2013 hän saavutti pronssia 1&nbsp;500 metrillä ajalla 4.03,86. Sisäratojen MM-kilpailuissa Sopotissa 2014 hän sai hopeaa 3&nbsp;000&nbsp;metrillä ajalla 8.57,72. Hän voitti 1&nbsp;500 metrin Afrikan-mestaruuden 2014 ajalla 4.09,53. Rio de Janeiron olympialaisissa 2016 hän saavutti hopeaa 5&nbsp;000 metrillä ajalla 14.29,77. 

Lontoon MM-kisoista 2017 Obiri voitti 5&nbsp;000 metrin maailmanmestaruuden ajalla 14.34,86. Hän sijoittui neljänneksi 3&nbsp;000&nbsp;metrillä sisäratojen MM-kilpailuissa Birminghamissa 2018. Hän voitti samana vuonna 5&nbsp;000 metrillä kultaa Kansainyhteisön kisoissa ajalla 15.13,11 ja Afrikan-mestaruuskilpailuissa ajalla 15.47,18. Hän voitti maastojuoksun maailmanmestaruuden Århusissa 2019 ja sai hopeaa joukkuekilpailussa. Hän voitti 5&nbsp;000&nbsp;metrin maailmanmestaruuden Dohassa 2019 ajalla 14.26,72. 10&nbsp;000&nbsp;metrillä hän sijoittui viidenneksi. Vuonna 2021 järjestetyissä Tokion olympialaisissa hän saavutti 5&nbsp;000&nbsp;metrillä hopeaa ajalla 14.38,36 ja sijoittui 10&nbsp;000&nbsp;metrillä neljänneksi silloisella ennätyksellään 30.24,27. Eugenen MM-kilpailuissa 2022 hän saavutti 10&nbsp;000 metrillä hopeaa ennätysajallaan 30.10,02.

Obiri on keskittynyt vuodesta 2022 lähtien yhä enemmän maantiejuoksuihin. Hän voitti Bostonin maratonin 2023 ja 2024 sekä New Yorkin maratonin 2023 ja 2025. Pariisin olympialaisissa 2024 hän saavutti maratonilla pronssia ennätyksellään 2.23.10.

Obiri juoksi 3&nbsp;000&nbsp;metrin Afrikan ennätyksen 8.20,68 Dohassa 9. toukokuuta 2014. Hän juoksi saman matkan sisäratojen Kenian ennätyksen 8.29,99 Tukholmassa 6. helmikuussa 2014. Hän juoksi Kenian ennätyksen 5&nbsp;000&nbsp;metrillä 14.18,37 Roomassa 8. kesäkuuta 2017 ja maililla 4.16,15 Lontoossa 22. heinäkuuta 2018.

## Henkilökohtaiset ennätykset

;Ulkoradat
* 800 metriä: 2.00,54 (2011)
* 1 500 metriä: 3.57,05 (2014)
* Maili: 4.16,15 (2018)
* 3 000 metriä: 8.20,68  (2014)
* 5 000 metriä: 14.18,37 (2017)
* 10 000 metriä: 30.10,02 (2022)
* Puolimaraton: 1.04.22 (2022)
* Maraton: 2.17.41 (2025)
;Sisäradat
* 1 500 metriä: 4.05,04 (2018)
* 3 000 metriä: 8.29,41 (2017)

## Lähteet
* 
* 

### Viitteet
Saint-Germain-Laval

**Saint-Germain-Laval** voi tarkoittaa seuraavia:
* Saint-Germain-Laval, kaupunki Ranskassa Loiren departementissä.
* Saint-Germain-Laval, kaupunki Ranskassa Seine-et-Marnen departementissä.
Jalmari Salaterä

**Jalmari Salaterä** (s. 18. tammikuuta 1992 Uusikaupunki) on suomalainen koripalloilija.

Salaterä on Korihaiden kasvatti ja nousi seuran edustusjoukkueeseen kaudeksi 2009−2010. Hän edusti seuraa vuoteen 2012 asti, jonka jälkeen hän siirtyi Namika Lahteen. Ainoastaan yhden kauden jälkeen hän siirtyi takaisin Korihaihin. Salaterä pelasi Korihaissa vuoteen 2016 asti, mutta siirtyi kesken kauden 2015−2016 Turun Namikaan, jossa hän pelasi kauden 2016−2017 loppuun asti.

Salaterä kirjoitti myös Korihait-sivuilla satunnaisesti blogia.

## Lähteet
Underscore.js

**Underscore** on JavaScript-kirjasto joka tarjoaa funktiot erilaisten perustoiminnallisuuksien toteuttamiseen. Underscorea voidaan verrata ominaisuuksiltaan Prototype.js-kirjastoon ja Ruby-ohjelmointikieleen, ainoana erotuksena että Underscore käyttää funktionaalista ohjelmointia sen sijaan että laajentaisi jo olemassa olevien prototyyppien toimintaa. Underscoren on kehittänyt Jeremy Ashkenas, sama henkilö joka on kehittänyt myös Backbone.js-kirjaston ja CoffeeScript-ohjelmointikielen.

## Lähteet

## Aiheesta muualla
* Underscore.js virallinen kotisivu
Nicolas Thoule

**Nicolas Thoule** (s. 7. elokuuta 1990 Évian-les-Bains) on ranskalainen alppihiihtäjä.

Alppihiihdon maailmancupissa Thoule kilpaili ensimmäisen kerran Alta Badian pujottelussa joulukuussa 2011. Ensimmäiset maailmancupin pisteensä hän saavutti Levin pujottelussa marraskuussa 2012 sijoittuen 22:nneksi. Se on myös toistaiseksi hänen paras sijoituksensa maailmancupissa.

## Lähteet
Kuukauden koheltajat

**Kuukauden koheltajat** () on vuonna 2006 ensi-iltansa saanut yhdysvaltalainen komediaelokuva, jonka on ohjannut Greg Coolidge. Elokuvan pääosissa esiintyvät Dane Cook, Jessica Simpson ja Dax Shepard. 

Elokuva kertoo kahdesta sekatavarakaupan työntekijästä, jotka kilpailevat uuden naispuolisen työntekijän huomiosta.

## Juoni
Zack Bradley on vuosikausia työskennellyt laatikkomiehenä paikallisessa sekatavarakaupassa. Hän elää isoäitinsä luona ja viettää vapaa-aikansa kollegoidensa Lonin, Iqbalin ja Russellin kanssa. Vince, joka on töykeä kollegoitansa kohtaan, ansaitsee kuukauden työntekijän tittelin 17. peräkkäisen kerran. Zack ja Vince alkavat kilpailla uuden naispuolisen työntekijän, Amyn, huomiosta. Amy ja Vince lounastavat yhdessä, mutta Amy ei lämpene miehelle. Zack kuulee huhun siitä, kuinka Amy osoittaa erityisen paljon kiinnostusta kaikkia kuukauden työntekijöitä kohtaan. Mies päättää hankkia tuon tittelin itselleen ja siten saada Amyn huomion. Zack alkaa työskennellä kovasti ja haastaa Vincen. Zack huomaa, että tittelin saaminen ei ole lainkaan helppoa. Zackin ja Vincen välille syntyy sota, jossa molemmat yrittävät sabotoida toistensa yrityksiä saada titteli. Vince jopa murtautuu Zackin kotiin asettamaan tämän herätyskellon väärään aikaan, mutta Zack onnistuu silti saapumaan töihin ajoissa.

Zack suostuu hoitamaan kaverinsa Iqbalin työvuoron, mutta haluaa osallistua pesäpallo-otteluun kilpailevaa kauppaketjua vastaan. Kauppa jää tyhjäksi, minkä seurauksena Iqbal saa potkut. Kaverit pettyvät Zackiin ja huomauttavat, että tämä on muuttumassa Vincen kaltaiseksi, ja että tämän tarkoituksena on vain päästä harrastamaan seksiä Amyn kanssa. Amy kuulee miesten keskustelun ja ilmoittaa pettymyksensä Zackiin ja tämän aikomuksiin. Amy kertoo edellisen työpaikkansa kuukauden työntekijän olleen miesystävänsä, joka tittelin myötä muuttui omahyväiseksi ja törkeäksi. Hän kertoo miesystävänsä olleen syy siihen, miksi Amy päätyi vaihtamaan työpaikkaa.

Zack päättää ottaa vastuun ja irtisanoutua saadakseen Iqbalille työpaikan takaisin. Hän myös pyytää kavereiltaan anteeksi. Yllättäen Zack palaa kauppaan haastamaan Vincen ratkaisevaan kilpailuun. Paljastuu, ettei Zack ikinä allekirjoittanut irtisanoutumispaperia. Vince voittaa kilpailun olemalla nopeampi kassatyöntekijä. Voittogaalan aikana vartija Semi ilmoittaa, että valvontakameravideo paljastaa Vincen huijanneen kilpailussa. Vincen todistetaan aiheuttaneen kaupalle tuhansien dollareiden menekkejä antamalla asiakkaille ilmaisia tavaroita. Vince saa potkut ja Zack nimitetään kuukauden työntekijäksi. Zackin ja Amyn suhde lämpenee jälleen, ja Vince päätyy työskentelemään kilpailevalle kauppaketjulle.

## Rooleissa

## Aiheesta muualla
* 
*
Philipp Schmid

**Philipp Schmid** (s. 7. toukokuuta 1986) on saksalainen alppihiihtäjä.

Alppihiihdon maailmancupissa Schmid kilpaili ensimmäisen kerran Kranjska Goran pujottelussa maaliskuussa 2009. Ensimmäiset maailmancupin pisteensä hän saavutti Kranjska Goran pujottelussa maaliskuussa 2011 sijoittuen 20:nneksi. Parhaimmillaan hän on sijoittunut maailmancupissa kymmenenneksi Levin pujottelussa marraskuussa 2012. Schmid osallistui Schladmingin MM-kilpailuihin 2013 jääden ilman sijoitusta. Vailissa 2015 hän oli pujottelussa 17:s.

## Lähteet

## Aiheesta muualla
Johanna Pakola

**Johanna Pakola** (s. 1970) on Köyliössä syntynyt, Varsinais-Suomessa asuva tietokirjailija, joka on erikoistunut merelliseen historiaan. Hän on kirjoittanut lukuisia kirjoja rannikkolinnakkeista, majakkasaarista sekä merivoimien historiasta. Hän on käsikirjoittanut myös lukuisia merellisiä näyttelyitä. 
## Kirjallisuus
* Katanpää - linnake ja vankila. Merimaanikko (2004)
* Suljetut saaret. TS-yhtymä (2007) 
* Örö - Laidunmaasta linnakkeeksi. TS-yhtymä (2008)
* Utön linnake - kasarmi keskellä kylää. TS-yhtymä (2009)
* Kahdeksannen elämän kynnyksellä - Uudenkaupungin Janhua. Uudenkaupungin merihistoriallinen seura (2010)
* Varusmiehet miinasodassa. Miinanraivaajakillan tuki- ja perinneyhdistys ry (2012)
* Mönsträtyt - töissä merellä. Merimaanikko (2012)
* Russarö - Hankoniemen silmä (yhdessä Seppo Laurellin kanssa). Suomen majakkaseura (2012)
* Höyrylaiva Ukkopekka. Höyrylaivaosakeyhtiö Ukkopekka (2013)
* Tie - Kirja suomalaisesta työstä. Kaukokiito (2013)
* Kustavin Katanpää - Seksmiilarin portinvartija. Merimaanikko (2014)
* Kuuskajaskari - Raumanmeren lukko. Merimaanikko (2014)
* Pernod Ricard Finland 1994-2014 - Ensimmäiset 20 vuotta (2014)
* Suomenlahti Pietarin suojana (toim. Ove Enqvist ja Johanna Pakola)  Docendo (2016)
* Menetetyt majakat (Johanna Pakola ja Seppo Laurell) (2016) (Docendo)
* Päijänteen kulkija -Siipirataslaiva Lahtis 
* Kylmäpihlaja - Raumanmeren loisto. West Coast Seaservice (2018)
* Isonkarin linnake. Merimaanikko (2019)
* Gyltön linnake - kallioluolia Korppooossa. Merimaanikko (2019)
* Mereen kadonneet - Vernan viimeinen matka 1948 (2020) Minerva
* Vaarallisilla vesillä - salakuljetusta ja seprakauppaa Suomenlahdella. John Nurmisen säätiö, 2021
* Hanhipaasi - elämää Laatokan majakkasaarella. Vanavesi (2022)
* Varusmiehet miinasodassa. Vanavesi (2023)

## Kunnianosoituksia

*  Vapaudenristin 4. luokka (Suomi, 2025)

Hänelle myönnettiin Suomen Tietokirjailijoiden vuosittain jakama Tietokirjailijapalkinto vuonna 2023.

## Lähteet

## Aiheesta muualla
Florian Scheiber

**Florian Scheiber** (s. 17. toukokuuta 1987) on itävaltalainen alppihiihtäjä.

Nuorten MM-kilpailuissa 2005 Scheiber saavutti hopeaa suurpujottelussa. Alppihiihdon maailmancupissa Scheiber kilpaili ensimmäisen kerran Sestrieren suurpujottelussa helmikuussa 2009. Ensimmäiset maailmancupin pisteensä hän saavutti Lake Louisen supersuurpujottelussa marraskuussa 2009 sijoittuen 28:nneksi. Parhaimmillaan hän on sijoittunut maailmancupissa neljänneksi Beaver Creekin syöksylaskussa marraskuussa 2012.

## Lähteet

## Aiheesta muualla
*Florian Scheiberin kotisivut
Guillermo Fayed

**Guillermo Fayed** (s. 28. marraskuuta 1985 Chamonix, Ranska) on ranskalainen alppihiihtäjä.

Alppihiihdon maailmancupissa Fayed kilpaili ensimmäisen kerran Val d'Isèren syöksylaskussa joulukuussa 2005. Ensimmäiset maailmancupin pisteensä hän saavutti seuraavana päivänä käydyssä superalppiyhdistetyssä, jossa hän sijoittui 29:nneksi. Ensimmäisen palkintokorokepaikkansa hän saavutti maailmancupissa oltuaan toinen Lake Louisen syöksylaskussa marraskuussa 2014. Hän oli samalla kaudella kolmas Kitzbühelin syöksylaskussa. Hän sijoittui syöksylaskun maailmancupissa kolmanneksi kaudella 2014–2015. Hän oli kaudella 2015–2016 kolmas Beaver Creekin  ja toinen Val Gardenan syöksylaskussa.

Fayed on osallistunut neljästi MM-kilpailuihin: Garmisch-Partenkirchenissä 2011 hän oli syöksylaskussa 23:s, kaksi vuotta myöhemmin Schladmingissa syöksylaskun 21:s, Vailissa / Beaver Creekissä 2015 samassa lajissa viides ja Sankt Moritzissa 2017 neljästoista. Vancouverin olympialaisissa 2010 Fayed oli supersuurpujottelussa 22:s ja syöksylaskussa 26:s. Sotšin olympialaisissa 2014 hän oli syöksylaskussa 26:s.

## Lähteet
Luca De Aliprandini

**Luca De Aliprandini** (s. 1. syyskuuta 1990) on italialainen alppihiihtäjä.

Alppihiihdon maailmancupissa De Aliprandini kilpaili ensimmäisen kerran Söldenin suurpujottelussa lokakuussa 2011. Ensimmäiset maailmancupin pisteensä hän saavutti Alta Badian suurpujottelussa joulukuussa 2012 oltuaan 11:s. Kymmenen parhaan joukkoon hän sijoittui ensimmäisen kerran oltuaan kuudes Val d'Isèren suurpujottelussa joulukuussa 2013. Hän saavutti ensimmäisen maailmancupin palkintokorokesijansa sijoittumalla toiseksi Alta Badian jälkimmäisessä suurpujottelussa joulukuussa 2021. Hän sijoittui kolmanneksi Adelbodenin suurpujottelussa tammikuussa 2025.

Sotšin olympialaisissa 2014 De Aliprandini oli suurpujottelussa yhdestoista. Pyeongchangin olympialaisissa 2018 hänet hylättiin suurpujottelun ensimmäisellä kierroksella. Åren MM-kilpailuissa 2019 hän sijoittui suurpujottelussa 20:nneksi. Cortina d'Ampezzon MM-kilpailuissa 2021 hän saavutti suurpujottelussa hopeaa sekä sijoittui parisuurpujottelussa viidenneksi ja joukkuekilpailussa kahdeksanneksi. Pekingin olympialaisissa 2022 hän keskeytti suurpujottelun toisella kierroksella. Courchevelin / Méribelin MM-kilpailuissa 2023 hän oli parisuurpujottelussa kahdeksas ja suurpujottelussa neljästoista. Saalbachin MM-kilpailuissa 2025 hän sijoittui suurpujottelussa yhdeksänneksi.

Luca De Aliprandini seurustelee vakituisesti sveitsiläisen alppihiihtäjän Michelle Gisinin kanssa.

## Lähteet
Brandenburg (täsmennyssivu)

**Brandenburg** voi tarkoittaa seuraavia:

## Paikkoja
* Brandenburg, nykyinen Saksan osavaltio
* Brandenburgin vaaliruhtinaskunta, alkujaan *Brandenburgin markkreivikunta*, valtio Saksassa 1157–1806, Preussin kuningaskunnan edeltäjä
* Brandenburgin provinssi, Preussin provinssi 1815–1945
* Brandenburg an der Havel, kaupunki Saksassa, Brandenburgin osavaltiossa
* Neubrandenburg, kaupunki Mecklenburg-Etu-Pommerin osavaltiossa, koillisessa Saksassa.

## Henkilöitä
* Alexander von Brandenburg (1838–1897), suomalainen Venäjän armeijan kenraalimajuri
* Friedrich Wilhelm von Brandenburg (1792–1850), preussilainen kenraali ja Preussin pääministeri
* Hubert Brandenburg (1923­–2009), saksalainen katolinen piispa
* Karl von Brandenburg (1867–1899), suomalainen juristi ja Kaskisten pormestari
* Nikolai von Brandenburg (1839–1903), suomalainen Venäjän armeijan kenraaliluutnantti ja museonjohtaja
* Otto Brandenburg (1934–2007), tanskalainen näyttelijä ja laulaja
* Will Brandenburg (s. 1987), yhdysvaltalainen alppihiihtäjä

## Muita merkityksiä

* Brandenburg-konsertot, kuusi Johann Sebastian Bachin säveltämää orkesteriteosta
* Brandenburg, Saksan laivaston ohjusfregatti
* Brandenburg-luokka, Saksan laivaston ohjusfregattiluokka
* Brandenburg-vaihe, viimeisimmän jääkauden huippukohta
* 6068 Brandenburg, päävyöhykkeen asteroidi.
Will Brandenburg

**Will Brandenburg** (s. 1. tammikuuta 1987 Walla Walla, Washington) on yhdysvaltalainen alppihiihtäjä.

Alppihiihdon maailmancupissa Brandenburg kilpaili ensimmäisen kerran Alta Badian suurpujottelussa joulukuussa 2007. Ensimmäiset maailmancupin pisteensä hän saavutti Adelbodenin pujottelussa tammikuussa 2011 sijoittuen 24:nneksi. Parhaimmillaan hän on sijoittunut maailmancupissa kuudenneksi Kranjska Goran pujottelussa maaliskuussa 2012. Brandenburg on kilpaillut kaksissa MM-kilpailuissa jääden kuitenkin ilman sijoitusta. Vancouverin olympialaisissa 2010 Brandenburg oli superalppiyhdistetyssä kymmenes.

## Lähteet

## Aiheesta muualla
*Will Brandenburgin kotisivut
Aleksandr Ivanov (kävelijä)

**Aleksandr Aleksejevitš Ivanov** (; s. 25. huhtikuuta 1993 Nižni Tagil) on venäläinen kilpakävelijä.

Ivanov saavutti 20 kilometrin kävelyssä MM-kultaa Moskovassa 2013 ajalla 1.20.58 ja EM-hopeaa Zürichissä 2014 ajalla 1.19.45. Alle 20-vuotiaiden MM-kilpailuissa 2012 hän sijoittui 10 000 metrin ratakävelyssä toiseksi ja alle 23-vuotiaiden EM-kilpailussa 2013 hän sijoittui 20 kilometrin kävelyssä alun perin toiseksi, nousten myöhemmin kultamitalistiksi maanmiehensä Petr Bogatyrevin dopinghylkäyksen takia. Myöhemmin Ivanov itsekin menetti kaikki nämä mitalinsa dopingin takia.

Maaliskuussa 2019 Venäjän yleisurheiluliitto ilmoitti Ivanovin biologisessa dopingpassissa olevista epäselvyyksistä. Yleisurheilun etiikkaa valvova Athletics Integrity Unit (AIU) vahvisti Ivanovin kahden vuoden kilpailukiellon maaliskuussa 2020. Ivanovin tulokset aikavälillä 9.7.2012–17.8.2014 hylättiin takautuvasti.

## Henkilökohtaiset ennätykset
* 10 kilometrin kävely: 40.48 (2012)
* 20 kilometrin kävely: 1.20.06 (2015)

## Lähteet
* 

### Viitteet
Steven Théolier

**Steven Théolier** (s. 7. marraskuuta 1990) on ranskalainen alppihiihtäjä.

Alppihiihdon maailmancupissa Théolier kilpaili ensimmäisen kerran Val d'Isèren pujottelussa joulukuussa 2012. Ensimmäiset maailmancupin pisteensä hän saavutti myöhemmin saman kuukauden aikana Madonna di Campiglion pujottelussa, jossa hän sijoittui 15:nneksi. Se on myös toistaiseksi hänen paras sijoituksensa maailmancupissa. Théolier sijoittui Schladmingin MM-kilpailuissa 2013 pujottelussa 22:nneksi.

## Lähteet
Shinshūmaru

**Shinshūmaru** oli keisarillisen Japanin laivaston maihinnousutukialus toisessa maailmansodassa. Alus oli maailman ensimmäinen varta vasten valmistettu maihinnousualus.

## Valmistus
Aluksen köli laskettiin vesille 8. huhtikuuta 1933. Alus valmistui 14. maaliskuuta 1934 ja siirtyi laivaston palvelukseen 15. marraskuuta 1934.

## Palvelus
Toisessa maailmansodassa alus kuljetti lentokoneita. Alukseen osui 1. maaliskuuta 1942 Jaavalla Banteninlahdella torpedo, joka upotti sen matalaan veteen. Hylky nostettiin ja kunnostettiin vuonna 1943. Alukseen osui 3. tammikuuta 1945 torpedo paluumatkalla Leytensaarelta Takaoon lentokoneidenkuljetustehtävästä. Yhdysvaltain laivaston Task Force 38 upotti 5. tammikuuta pahoin vaurioituneen aluksen 40 merimailia Takaosta lounaaseen.

## Lähteet
*

### Viitteet
Jääkiekon alle 18-vuotiaiden maailmanmestaruuskilpailut 2003

**Jääkiekon alle 18-vuotiaiden maailmanmestaruuskilpailut 2003** pelattiin Venäjällä huhtikuussa 2003. Maailmanmestaruuden voitti Kanada näissä historian viidensissä alle 18-vuotiaiden maailmanmestaruuskilpailuissa.

## Otteluareenat




## Alkusarja
### Lohko A

Ottelujen alkamisajat ovat paikallisia aikoja. 

### Lohko B

Ottelujen alkamisajat ovat paikallisia aikoja. 

## Putoamissarja

Ottelujen alkamisajat ovat paikallisia aikoja. 

## Pudotuspelit

Ottelujen alkamisajat ovat paikallisia aikoja. 
### Puolivälierät

### Välierät

### Sijoitusottelu 5. sijasta

### Pronssiottelu

### Loppuottelu

## Lopputulokset

## Palkinnot
### IIHF:n valitsemat turnauksen parhaat pelaajat
***Paras maalivahti:**  Jaroslav Halák
***Paras puolustaja:**  Brent Seabrook
***Paras hyökkääjä:**  Aleksandr Ovetškin

## Lähteet
* Kisat IIHF:n sivuilla 
* Passionhockey.com: IIHF U18 2003 
* Hockeyarchives: IIHF U18 2003 

### Viitteet
Pisamatavi

**Pisamatavi** (*Callonetta leucophrys*) on eteläamerikkalainen sorsalintu.

## Levinneisyys
Pisamatavia tavataan Argentiinassa, Boliviassa, Brasiliassa, Paraguayssa ja Uruguayssa. Lajin kannankehitys on vakaa, ja se on luokiteltu elinvoimaiseksi.

## Lähteet
Jääkiekon naisten maailmanmestaruuskilpailut 2005

**Jääkiekon naisten maailmanmestaruuskilpailut 2005** pelattiin Ruotsin, Linköpingissä ja Norrköpingissä. Maailmanmestaruuden voitti ensi kertaa Yhdysvallat, kun se päihitti loppuottelussa Kanadan voittolaukauksin. Loppulukemat olivat 0–1. Pronssiottelussa Suomi hävisi kisoja emännöineelle Ruotsille maalein 2–5, ja Ruotsi voitti näin ensimmäiset pronssimitalinsa.

## Otteluareenat




## Alkusarja
### Lohko A

Ottelujen alkamisajat ovat paikallisia aikoja. 

### Lohko B

Ottelujen alkamisajat ovat paikallisia aikoja. 

## Sijoituspelit

Ottelujen alkamisajat paikallisia aikoja. 
### Karsintakierros

### Sijoitusottelu 7. sijasta

### Sijoitusottelu 5. sijasta

## Pudotuspelit

Ottelujen alkamisajat ovat paikallisia aikoja. 
### Välierät

### Pronssiottelu

### Loppuottelu

## Palkinnot

### IIHF:n valitsemat turnauksen parhaat pelaajat
***Paras maalivahti:**  Chanda Gunn
***Paras puolustaja:**  Angela Ruggiero
***Paras hyökkääjä**  Jayna Hefford
***Arvokkain pelaaja:**  Krissy Wendell

### Median valitsema tähtikentällinen
***Maalivahti:**  Natalya Turnova
***Puolustajat:**  Cheryl Pounder,  Angela Ruggiero
***Hyökkääjät:**  Maria Rooth,  Krissy Wendell,  Hayley Wickenheiser

## Lopputulokset

 Yleisten sääntöjen mukaan Venäjä olisi pudonnut B-sarjaan vuodeksi 2007. Vuoden 2007 kisoihin joukkueiden määrää kuitenkin nostettiin kahdeksasta yhdeksään, joten Venäjä sai säilyttää A-sarjan paikkansa.

## Lähteet
* Kisat IIHF:n sivuilla 
* Hockeyarchives - Championnats du monde féminins 2005 
* SFRP Hockey Archive - World Women Championship 2005  

### Viitteet
Tukkasorsa

**Tukkasorsa** (*Lophonetta specularioides*) on eteläamerikkalainen sorsalintu.

## Levinneisyys
Tukkasorsaa tavataan Argentiinassa, Boliviassa, Chilessä, Falklandinsaarilla ja Perussa. Sen kannankehitys on vakaa, ja laji on luokiteltu elinvoimaiseksi.

## Lähteet
Tuhkahanhi

**Tuhkahanhi** (*Cereopsis novaehollandiae*) on australialainen sorsalintu.

## Tuntomerkit
Tuhkahanhi on 75–100&nbsp;cm pitkä. Sen höyhenpuku on himmeänharmaa, ja sen siipi- ja pyrstösulkien kärjet ovat mustat.

## Levinneisyys
Tuhkahanhea tavataan luonnonvaraisena Australian eteläosissa. Lisäksi sitä on istutettu Uuteen-Seelantiin. Lajin kannaksi arvioidaan 16&nbsp;000–18&nbsp;000 yksilöä, ja sen kannankehitys on vakaa. Tuhkahanhi on luokiteltu elinvoimaiseksi.

## Elinympäristö
Tuhkahanhi elää rannikolla ja sen lähisaarilla, mutta voi vierailla kaukanakin sisämaassa. Sitä tavataan usein pienissä parvissa.

## Lisääntyminen
Tuhkahanhi pesii touko–syyskuussa. Se tekee pesänsä kasvinosista ja vuoraa sen höyhenillä. Naaras munii 4–7 kermanvalkeaa munaa, ja hautoo niitä kuusi viikkoa. Tuhkahanhet voivat olla pesimäaikaan hyvin aggressiivisia tunkeilijoita kohtaan.

## Ravinto
Tuhkahanhi käyttää ravinnokseen pääasiassa ruohoja ja yrttejä.

## Lähteet
Heikki Tiilikainen

**Heikki Tiilikainen** (s. 1941) on suomalainen everstiluutnantti (evp) ja kirjailija. Aktiiviurallaan hän palveli rannikkotykistössä muun muassa Kirkonmaan, Rankin ja Kuuskajaskarin linnakkeen päällikkönä. Hän on toiminut päätoimittajana lehdissä *[[Ruotuväki]]* (1971–1976) ja *[[Suomen Sotilas]]* (1988–2002). 

Tiilikaisen puoliso oli lasitaiteilija Hillevi Hedberg-Tiilikainen  ja vanhemmat Anna-Lea os. Karilas ja Mauri Tiilikainen .

## Teokset
* 
* 
* 
*  (Painettu 1650 numeroitua kappaletta) 
*  3. painos (1. ja 2. p. Ajatus; tekijät: Heikki Tiilikainen ja Ilmari Pusa)
*  
*  
* *Hybridisota*, Auditorium 2015 
* *Kotirintaman lapset*, Docendo, 2017 
* 

## Lähteet

## Aiheesta muualla